Rakel Surlien

Rakel Surlien (1944–2025) var en norsk dommer, embetskvinne og politiker (Sp). Hun var miljøvernminister i Willoch-regjeringen fra 1983 til 1986.

 Liv og  virke 
Hun vokste opp på Knem i Svelvik. Surlien tok artium (latinlinjen) i Drammen i 1963 og juridisk embedseksamen med folkerett som spesialfag ved Universitetet i Oslo i 1970. Hun satt i styret for Senterstudentene og hadde noen kommunale verv i Oslo.

Hun var dommerfullmektig og saksbehandler i flere statlige etater, og fra 1979 til 1983 arbeidet hun som sekretær for Stortingets justiskomité. I 1982 ble hun, som ekspert, oppnevnt til FNs kvinnediskrimineringskomité.

Surlien var miljøvernminister i Kåre Willochs regjering fra 1983 til 1986.

Hun var lagdommer i Eidsivating lagmannsrett fra 1986 til 1990, lagmann fra 1990 til 1994, departementsråd i Justisdepartementet fra 1995 til 1997, sorenskriver ved Nedre Romerike tingrett fra 1997 til 2001, direktør for den uavhengige kommisjonen for oppbyggingen av et sivilt rettsvesen i Bosnia-Hercegovina fra 2001 til 2004 og lagdommer i Borgarting lagmannsrett fra 2004 til hun ble pensjonist i 2014. Hun fortsatte som ekstraordinær lagdommer.Omtale på Rakel Surliens 70-årsdag i Aftenposten 10. februar 2014.

 Referanser 

 Eksterne lenker 


Kategori:Norske miljøvernministre
Kategori:Sp-statsråder
Kategori:Statsråder i Regjeringen Willoch
Kategori:Norske departementsråder
Kategori:Norske dommere
Kategori:Sorenskrivere
Kategori:Personer fra tidligere Svelvik kommune
Kategori:Personer fra Drammen kommune
Kategori:Nobelkomiteens medlemmer og varamedlemmer
Kategori:Medlemmer av Norsk Kvinnesaksforening